See amet on nii võimas,
et vajad Jumalat veelgi rohkem.
Täna saates - Intervjuu president Trumpiga.
Mis plaanid on tal Iisraeli ja tagakiusatud kristlaste suhtes?
Kuidas sunnib töö teda rohkem Jumalale toetuma?
Lisaks - Nad on noored, kirglikud ja kartmatud.
Kuidas järgmine kristlaste põlvkond Kesk-Aasias evangeeliumi järgib.
Ja - nad tulevad USAsse kõrgharidust omandama,
kuid õpivad Jeesust tundma.
KRISTLIKU MAAILMA UUDISED
Tere tulemast saatesse!
Äsjased sõnad president Trumpilt olid nii võimsad. - Tõesti.
Selliseid pole kaua kuuldud.
President Trump näib olevat tuline usuvabaduse kaitsja.
Ta rääkis avameelselt vaimsuse ja usu tähendusest.
Raporteerib Jennifer Wishon.
Andsin ametivande käsi sellel Piiblil,
kust ema meid lapsena õpetas.
See usk elab mu südames iga päev edasi.
Riigi 45. president räägib oma isiklikust usust.
Kui meie riigis ringi reisin, kuulen kõige tihemini nelja sõna,
mis iga kord mu südant puudutavad:
"Ma palvetan teie eest".
Ta ütles riiklikul palvehommikusöögil, et edu mõõdupuuks pole alati raha.
Meil on kerge meelest minema,
et meie elukvaliteeti ei määratle materiaalne,
vaid vaimne edukus.
Ütlen teile seda inimesena, kes on materiaalselt edukas.
Ameeriklaste vabadused tulevad Jumalalt, ütleb ta.
Nende vabaduste hulka kuulub õigus kummardada Jumalat oma usu järgi.
Seepärast tahan tühistada Johnsoni seadusemuudatuse
ja lubada usuelu esindajail rääkida vabalt
ja ilma karistust kartmata. Teen seda. Pidage meeles.
Johnsoni seadusemuudatus on maksureegel, mis ei luba MTÜdel,
sh kogudustel valimistel kandidaate toetada või nende vastu olla.
Paljud peavad seda sõnavabaduse piiranguks.
Trump kinnitas lubadust, et kaitseb usuvabadust USAs ja mujal.
See on tema sõnul suuremas ohus kui iial varem.
Minu valitsus kaitseb ja seisab igati riigi usuvabaduse eest.
Paljud peavad usuvabadust varjatud diskrimineerimiseks.
Mida president sellest arvab?
Meie riigis on usuvabadus.
Inimesed peaksid saama oma usku harrastada ja väljendada
kättemaksu kartmata.
Poliitilise korrektsuse nimel liigub pendel vahel teise suunda.
President ja asepresident mõistavad, et meie riik ja demokraatia
on nii suurepärased osalt seetõttu, et võime väljendada oma usku
ja elada oma usu järgi. See on tähtis.
Olgu küsimus väikeettevõttes
või töötajas, kes tahab oma ettevõttes usku väljendada.
Liiga tihti vaigistatakse see poliitilise korrektsuse tõttu.
Presidendi võimaliku usuvabadusmääruse tekst
lekkis enne palvehommikusööki avalikkusse. Spiceri sõnul
ei hakata otsust kohe tegema.
Me ei tohi kunagi lõpetada Jumalalt tarkuse palumist,
et rahvast tema tahte järgi teenida.
Jennifer Wishon, Washington
Aitäh, Jennifer. Trump on olnud ametis kolm nädalat.
Ta avab oma plaane CBN Newsile juba nüüd.
Ta kohtus hiljuti meie poliitkorrespondendi David Brodyga.
Nad vestlesid USA-Iisraeli rollist, usu rollist tema elus
ja plaanidest tagakiusatud kristlaste aitamiseks.
Aitäh, et kutsusite CBN Newsi Valgesse Majja, härra president.
Aitäh, David.
Kas teile meeldib 'härra president' või 'härra Trump'? - Kuidas soovid.
Olgu siis härra president. - Olete mind pikka aega tundnud.
Räägime USA Iisraeli saatkonna Jeruusalemma kolimisest.
See on tähtis evangeelsetele usklikele. On see teie kindel otsus?
Uurime seda teemat. Rääkisime sellest juba varem.
Uurime seda pikalt ja põhjalikult. See on suur otsus.
Paljud varasemad presidendid on lubanud seda teha,
kuid siis otsustavad mitte sekkuda.
See on suur otsus. Uurimine käib hetkel.
Mulle on see mõte alati meeldinud.
Teen otsuse lähitulevikus.
Millised on võimalused? - See on kindlasti võimalik.
Uurime asja detailselt. Teeme otsuse varsti.
Mulle ei meeldi see. See pole tavaliselt minu stiil.
Tavaliselt teen, mis on õige. Siin on kaks poolt. See pole kerge.
Teen otsuse lähitulevikus.
Siis teema juurde, mis intervjuudes alati esile tuleb: Jumal.
Milline on see teekond teile vaimselt olnud?
Kogete nüüd oma ameti tõsidust.
Kas tunnete vajadust rohkem palvetada või kuidas?
Olen alati tundnud vajadust palvetada.
Ütleksin et ...
amet on nii võimas,
et vajad Jumalat veel rohkem.
Asi pole enam New Yorki hoonete ehitamises.
Neil küsimustel on tohutu mõju. Näiteks tervishoid.
Teeme selle heaks kõvasti tööd. Asi on elus ja surmas.
Paremas elus. Rahvas elab paremini,
kui tervishoid töötab paremini ja odavamalt.
Mõistad, et need otsused on tõeliselt tähtsad.
Kui oled selles positsioonis, pole vist ühtki otsust,
mis kuidagi elu ei muudaks.
Jumala roll on seepärast tähtsam.
Tagakiusatud kristlased mere taga. Oleme sellest rääkinud.
Olete tegemas muudatusi põgenikepoliitikas.
Kas tagakiusatud kristlased on teie jaoks esikohal? - On.
Neid koheldakse kohutavalt.
Süüria kristlastel on võimatu või väga raske USAsse pääseda.
Moslem pääseb küll, aga kristlastele on see pea võimatu.
Kõiki kiusatakse taga. On õiglane seda möönda.
Kõiki hukati, kuid eriti kristlasi.
Pidasin seda tõeliselt ebaõiglaseks. Seepärast tahame neid aidata.
Härra president, aitäh aega leidmast! - Aitäh.
See oli vaid osa intervjuust.
Tervikintervjuud, sh Trumpi nägemust Moslemivennaskonna
ja usuvabaduste kohta USAs näeb aadressil: cbnnews.com.
Süüria kristlikel põgenikel on raskem USAsse pääseda.
2016. a võttis USA vastu 12 587 Süüria põgenikku.
Vaid 64 neist ehk 0,5 % olid kristlased,
kuigi 10 % süürlastest on kristlased.
ÜRO andmeil taotleb varjupaika vähem kristlasi. Nad ütlevad,
et ei taha tagakiusu pärast ÜRO laagritesse minna
ega pääse seetõttu põgenikeprogrammidesse.
Paljud kristlased põgenevad Süüriast. Mõned jäävad.
Aleppo linnast on saanud tünnipommide järel tuhahunnik,
kuid varemete keskel elab väike, tugev kristlaskond.
USA Kongressi liige Tulsi Gabbard käis küsimas, miks.
Vastus on jõuline sõnum kogu maailma kristlastele.
Kirikusse pandi pomme. See lasti õhku.
Nad rõõmustasid oma kodulehel.
Nad uhkustasid oma veebilehel, et hävitasid kolme jumala teenijad.
Nad arvavad, et kristlased usuvad kolme jumalat.
Tuleme siia ütlema, et nad arvasid, et kirik on hoone.
Kuid kirik pole üksnes hoone. Kirik on kogukond.
Teame, et meid on kutsutud olema maailma soolaks ja valguseks.
Keset kannatusi ütleb Aleppo Evangeelne Presbüteri kogudus,
et ei lõpeta oma linna täitmist evangeeliumiga.
Järgmiseks: Nad elavad radikaalse islami tumeda varju all.
Ometi ei karda nad Jeesuse Kristuse valgust särada.
Aastate eest sai mu isa suure ilmutuse:
kui Jeesus on Jumal, siis kõik, mis Ta ütleb, on universumi seadus.
See puudutab kõiki: kristlasi ja mittekristlasi.
Vaimsed seadused olid aluseks menuraamatule The Secret Kingdom
Pat Robertson õpetab selles, kuidas töötab Jumala kuningriik,
millised põhimõtted toovad erandlikku kasvu ja arengut
ning millised on majanduse, tervise ja suhete võtmed ja palju muud.
Kogusime õpetused DVD-le.
Sellelt leiab ka minu õpetuse The Law of Expectation,
mis sai inspiratsiooni isa raamatust.
Võid luua sellise tuleviku, mida ootad,
lihtsalt usu läbi.
Need kaks õpetust on nüüd ühel DVD-l.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Tšehhi valitsuse kristlik abitöötaja
mõisteti Sudaanis 20 aastaks vangi.
Peter Jasek mõisteti süüdi spionaažis ja riiki viisata saabumises.
Tšehhi valitsus eitab süüdistusi. Jasek vahistati 2015. a.
Teda süüdistati illegaalses piiriületuses Kordofani.
Piirkonnas on viimastel aastatel möllanud vägivald.
Iga päev toimub õhurünnakuid.
Hävitatakse koole.
Isegi kliinikuid, kirikuid ja kõike muud hävitatakse.
Tšehhi valitsus püüab Jasekit vabastada. Palvetage tema eest.
Islamistlik terrorism levib. 2016. a oli kristliku tagakiusu osas ajaloo halvim,
kuigi oli palju palvet.
Täpselt. Veel üks näide - Moslemite domineeritud Kesk-Aasias
kiusatakse iga päev taga evangeliseerivaid kristlasi.
Ohust hoolimata ei karda noored kristlased oma sõnumi järgi elada.
Kohtusin nendega hiljuti Kirgiisias ja selle pealinnas Biškekis.
Kristlane, kes elab ühes viiest endisest liiduvabariigist -
Usbekistanis, Kasahtanis, Tadžikistanis, Kirgiisias
või Türkmenistanis, võib oodata ähvardamist, ahistamist või vangistust,
kui oma usust teistele räägib.
"Artur" on pärit Usbekistanist.
Olen Kristuse tunnistaja. See on olnud ohtlik kutsumus.
Maksim elab Põhja-Tadžikistanis.
Kui ametnikud saavad jälile, et keegi on kristlusse pöördunud,
tuuakse süüdistatu sõbrad ja pere islami vanematekogu ette.
Pöördunu peab valima kas usu või pere.
NSVL lagunemisest ja liiduvabariikide iseseisvumisest on möödas 25 aastat.
Viis nn stan-riiki on muutunud usklike suhtes rõhuvaks ja vaenulikuks.
Kristlasi on hakatud viimastel aastatel Kesk-Aasias taga kiusama.
Et radikaalset islamit maha suruda,
kehtestasid viie riigi valitsused nende tegevust kärpivaid seadusi.
Kuid valitsuse tegevus pole suunatud moslemitele vaid kristlastele.
Dr Mihhail Tšerenkov jälgib usuvabadust endise NSVLis.
Seadused sunnivad kristlasi uusi evangeliseerimisviise leiutama.
Tšerenkovi sõnul äratvad kogudused ja kristlikud ühendused kahtlust,
kuid isiklikud suhted jäävad üsna märkamatuks.
Töö juures Kristuse tunnistajaks olemine
võib olla ainus turvaline ja tõhus evangeliseerimisviis.
Ühel hiljutisel laupäevahommikul
kogunes sadu noori kristlasi kogu piirkonnast ajaloo esimesele
noorte haritute koosolekule.
Ürituse idee ja unistus pärines Sergei Rahhubalt.
Koosoleku tähendust on võimatu ületähtsustada.
Sergei kasvas endises NSVLis.
Ta mäletab, kuidas noore kristlasena elu mõtet otsis.
Ma ei tohtinud ülikoolis õppida, kuna olin kristlane.
Tervelt NSVL territooriumilt
ei leitud ühtki kristlikku professorit, arsti või juristi.
Sel ajal oli kristlastele võõras ka sõna 'biznes'.
Rahhuba tõi ettevõtjaid, arste, haridustöötajaid,
juriste ja meediaeksperte noortele õpetama,
kuidas Kristusest töö juures tunnistada.
Nad pole kasvanud sekulaarse ja rõhuva nõukogude mentaliteedi all.
Neil on unikaalne perspektiiv ning võimalus ja anded,
mis võivad muuta ühiskonda.
31-aastane Urmat on Kirgiisias IT-ekspert.
Avalikult usust rääkimine pole alati kerge,
kuid usun, et teod räägivad ja pikaajalised suhted on tähtsad.
17-aastane Miriam õpetab Kasahstanis inglise keelt.
Vanemad ja suguvõsa pöörasid selja, kuna olen kristlane.
Teda julgustab, kui kohtab teisi,
kes on usu pärast kannatanud ja tahavad siiski Jumala kasutuses olla.
Koosolek õpetab ühendama turvaliselt
ameti ja armastuse Kristuse vastu.
Jevgeni on meediaekspert.
Mind innustab kohtumine noortega, kes tahavad Jumalale kasulikud olla.
Siin võib ka võrgustikke luua.
Rahhuba sõnul sõltub Piibli väärtuste istutamine ühiskonda
nendest noortest. Vaid sel juhul on muutus püsiv.
Kuigi islam on riigiusk ja radikaalse islami mõju kasvab,
õnnistab mind Kesk-Aasia kristlasnoorte vaprus ja usaldus.
Suurepärane. Siin USAs võib jagada evangeeliumi kohvitassi ääres.
Pole vaja karta, et keegi tuleb ja vahistab. Seal peab ette vaatama.
Tähtsad on pikaajalised suhted. Ometi tahavad nad Jeesusest rääkida.
Tore raport!
Järgmiseks - hiinlased tulevad USAsse kõrgharidust omandama,
kuid paljud leiavad oodatust rohkem.
Need on printsiibid kogu maailmale. Nagu näiteks gravitatsioon.
Sellised on ka Jumala kuningriigi printsiibid.
Kuningriigis on kõike, mida tahame - tervist, rahalist õnnistust,
abieluõnne ja edu töös.
Ennekõike on seal juurdepääs Jumalale.
Kuidas me sinna jõuame?
Telli õpetussari The Secret Kingdom ja The Law of Expectation.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Välistudengite seas kasvab tudengitöö populaarsus.
Paljud ületavad kultuurišoki ja leiavad julgustust Jeesusest.
Jätkab Mengfei Li.
Naeru, mänge, toitu ja lõbu. Reede õhtu on Estherile ja Markile
enam kui tasuta söök koguduses. Õhtul on eriline tähendus.
Tuhanded Hiina tudengid tulevad USAsse edasi õppima.
Paljud väidavad end algul ateistideks,
kuid osa leiab tudengiteenistuse kaudu Kristuse.
Ühenduse Intervarsity Christian Fellowship sõnul
õppis 2015. a USA ülikoolides üle 304 000 hiinlase.
12 % neist võttis vastu Kristuse.
Regenti Ülikoolis õppiv Li Xiang sai kultuurišoki,
kui Virginia Beachi jõudis.
Üksindus oli täiesti vältimatu.
Isegi kui kõiksugu tegevust otsisin, kogesin tühjust.
Mind kutsuti reede õhtul kogudusse söömaajale.
Oli imeline, et inimesed tahtsid minuga süüa ja vestelda,
nagu oleksime sõbrad.
CBN News oli koos hiina koguduse Agapega
Washington D.C. pargis kutseid jagamas.
Nad otsisid eriti välistudengeid.
Tänapäevasel muusikal on töös tähtis roll.
Esitus, kust õhkus armastust Jeesuse vastu, puudutas möödujaid.
Laulja Josue Parra on rahul Hiina kristlaste partnerlusega.
Oleme aastaid palvetanud, et meie kogudus saaks partneriks
Hiina kogukonna, kes võiks hiinakeelsetele evangeeliumi jagada.
Nüüd on meil selline kogudus,
kes aitab jagada evangeeliumi turistidele, kes tulevad Hiinast
ja räägivad vaid hiina keelt.
Kogudusejuhid usuvad muusika ühendavasse jõudu.
Paljud tudengid rääkisid, et siinne muusika on neile uus.
Kuigi nad ei tunne Jeesust, võivad nad kuulata ja kogeda muusikat.
Nad armastavad neid laule.
Aja möödudes muutus kristlaste ja tudengite suhe kindlamaks.
Nad muutusid avatumaks vestlustele usust ja Piiblist.
Tudengite elu muutus, kuna koguduseliikmed teenisid neid
ja selgitasid neile kristlust.
Ma polnud mõelnud sõnale patt. Mida rohkem selle kohta lugesin,
seda rohkem küsimusi tekkis. Võrdlesin kristlust teiste uskudega.
Kui kuskilt selgust ei saanud, püüdsin palvetada.
Tundsin, et Jumal oli lähedal. Kogudusejuhid selgitasid asju.
Töö mõte on tutvustada hiinlastest noortele täiskasvanutele Jeesust.
Nad elavad USAs. Nad kohtavad katsumusi ja ebakindlust.
Aitame neid. Loodame, et nad kogevad Jeesuse armastust.
Ja viivad selle koju kaasa.
Panustame sellesse, et hiina noorte elu muutuks USAs.
Jumal käskis teha jüngriteks kõik inimesed, rassid ja rahvad.
Mengfei Li, Manassas, Virginia
Aastate eest sai mu isa suure ilmutuse:
kui Jeesus on Jumal, siis kõik, mis Ta ütleb, on universumi seadus.
See puudutab kõiki: kristlasi ja mittekristlasi.
Vaimsed seadused olid aluseks menuraamatule The Secret Kingdom
Pat Robertson õpetab selles, kuidas töötab Jumala kuningriik,
millised põhimõtted toovad erandlikku kasvu ja arengut
ning millised on majanduse, tervise ja suhete võtmed ja palju muud.
Kogusime õpetused DVD-le.
Sellelt leiab ka minu õpetuse The Law of Expectation,
mis sai inspiratsiooni isa raamatust.
Võid luua sellise tuleviku, mida ootad,
lihtsalt usu läbi.
Need kaks õpetust on nüüd ühel DVD-l.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Lõpetuseks - Iisraeli ehitusplatsidel leitakse iidseid aardeid
ootamatutest kohtadest.
Korrespondent Julie Stahl esitleb arheoloogide leide.
Kesk-Iisraeli tasandikel räägivad kraanad ehitusbuumist
kohtades nagu Rosh Ha'ayn.
Enne ehitustööde alustamist
korraldab Iisraeli Muinsuskaitseamet nn päästekaevanduse.
Alustasime kaevamist. Me ei teadnud, mida leiame.
Kolme kuu pärast paljastus kaunis ja suur klooster.
Paljude maakirikute ja -kloostrite leidmine
tunnistab kristluse kiirest levikust 4. sajandil.
Kaevetööde juhi Shadmani sõnul oli bütsantsi kiriku põrand mosaiigist.
Üks tähtsamaid leide oli kreekakeelne kirjutis sissepääsul.
Vanasti oli nagu tänagi. Rahastajad tahtsid nime jäädvustada.
Selline ehituskompleks oli kallis.
Siin seisab: "Koht on ehitatud preester Theodosiuse alluvuses.
Rahu sulle sisenedes, rahu lahkudes. Aamen."
Antiigi vaste tänapäeva annetajale.
Siin elas ca 30 munka. Nad harisid ka maad, usub Shadman.
Piirkonnas oli eluhooneid, talle ja õlipress. Shadman usub,
et neid poleks saanud ehitada ilma kiriku abita.
Kloostri tähtsaim töö oli hoolitseda maapiirkonna vajaduste eest.
Naabrusest leiti midagi veel vanemat: 2700-aastane maamaja.
See on algusest peale põllumajanduspiirkond olnud.
Vahel tuleb leiud ära viia ja tihti kaetakse leiud uuesti mullaga,
kuid see bütsantsi klooster ja maamaja saavad pargi osaks.
Seda objekti ei hävitata.
See säilitatakse. Siia tuleb park.
Julie Stahl, Rosh Ha'ayn, Iisrael
Julie leiab alati Iisraelist aardeid. - Ennustan, et neid tuleb veel.
Tänaseks kõik. Järgmise korrani! - Jumal õnnistagu teid!
Tõlge: Monika Jaaguri